rejauldu/bengali-wikipedia huggingface dataset:
মালতো  বা পাহাড়িয়া  পূর্ব ভারতে প্রচলিত উত্তর দ্রাবিড় ভাষা। অঞ্চল ভেদে এই ভাষার লেখ্যরূপ বাংলা লিপি অথবা দেবনাগরী লিপিতে লেখা হয়  বৈচিত্রতা মালতো ভাষার দুটি রূপ প্রচলিত আছে। কুমারভাগ পাহাড়িয়া (দেবনাগরি: कुमारभाग पहाड़िया) এবং সাউরিয়া পাহাড়িয়া (দেবনাগরি: सौरिया पहाड़िया)। অনেক সময় এই ভাষা দুটিকে পৃথক ভাষা হিসেবে বিবেচনা করা হয়। দুই ভাষার মধ্যে ৮০% ভাগ মিল খুঁজে পাওয়া যায়। ঝাড়খণ্ড, পশ্চিম বঙ্গে এবং উড়িষ্যার অল্প কিছু অংশে কুমারভাগ সাউরিয়া ব্যবহৃত হয়। বাংলাদেশের কিছু অংশে এবং বিহার ও পশ্চিমবঙ্গে সাউরিয়া পাহাড়িয়া ভাষার ব্যবহার পরিলক্ষিত হয়।  ব্যাকরণ লিখন পদ্ধতি মালতো জাতিগোষ্ঠীর মধ্যে শিক্ষার হার খুবই কম। তাই মালতো ভাষাটি ঐতিহ্যগতভাবে লিখিত ভাষা নয়। ১৮৮৪ সালে আর্নেস্ট ড্রোয়েসে দেবনাগরি লিপি ব্যবহার করে প্রথম এই ভাষায় লেখেন। বাংলাভাষী অঞ্চলে মালতো জনগোষ্ঠী বাংলা লিপিতে তাদের ভাষা লিখে থাকেন।  তথ্যসূত্র  বইয়ে পড়ুন              বহিঃসংযোগ  মালতো উপজাতি সম্পর্কে  Malto basic lexicon at the Global Lexicostatistical Database  বিপন্ন ভাষা প্রকল্প  বিষয়শ্রেণী:দ্রাবিড় ভাষাসমূহ বিষয়শ্রেণী:বাংলাদেশের ভাষা বিষয়শ্রেণী:ভারতের ভাষা বিষয়শ্রেণী:বিপন্ন ভাষা বিষয়শ্রেণী:সংযোগাত্মক ভাষা বিষয়শ্রেণী:ভারতের বিপন্ন ভাষা বিষয়শ্রেণী:দেবনাগরী লিপিতে লেখা ভাষা
অলি কার্লসন হলেন কান্ট্রি লিবারেল পার্টির একজন অস্ট্রেলীয় রাজনীতিবিদ।  ২০২৪ সালের উত্তরাঞ্চলীয় সাধারণ নির্বাচনে, তিনি ওয়াঙ্গুরিতে উত্তরাঞ্চলীয় আইনসভায় নির্বাচিত হন।   কার্লসনের বাবা ১৯৩৭ সালে ডারউইনে আসেন এবং ১৯৪২ সালে ডারউইনে জাপানি বোমা হামলা থেকে বেঁচে যান। তিনি পূর্বে ডারউইনে কমনওয়েলথ ব্যাংকে কাজ করতেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর অস্ট্রেলীয় নারী রাজনীতিবিদ বিষয়শ্রেণী:২১শ শতাব্দীর অস্ট্রেলীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কমনওয়েলথ ব্যাংকের ব্যক্তি
থাম্ব|ডান|200px|আইএইউ-এর প্রতীক  ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) জ্যোতির্বিজ্ঞান বিষয়ক আন্তর্জাতিক সংস্থা। বিশ্বের সকল জ্যোতির্বিজ্ঞান ও মহাকাশ সংস্থাসমূহকে একত্রিত করার লক্ষ্য নিয়ে এটি কাজ করে থাকে। বিভিন্ন জ্যোতিষ্কের আন্তর্জাতিক নাম এবং সূচক প্রণয়নের প্রধান অধিকার ও দায়িত্ব এই সংস্থার হাতে অর্পিত থাকে। এর সদর দফতর প্যারিসে অবস্থিত।   সাধারণ সভাসমূহ   সভার ক্রমিক নম্বর  সন  স্থান  রাষ্ট্র XXVI  ২০০৬  প্রাগ  চেক প্রজাতন্ত্র XXV  ২০০৩  সিডনি  অস্ট্রেলিয়া   আরও দেখুন   গ্রহের সংজ্ঞা   তথ্যসূত্র    বহিঃসংযোগ   Website of the International Astronomical Union  XXVIth General Assembly 2006  বিষয়শ্রেণী:১৯১৯-এ প্রতিষ্ঠিত বিষয়শ্রেণী:জ্যোতির্বিজ্ঞান সংস্থা বিষয়শ্রেণী:ফ্রান্স ভিত্তিক আন্তর্জাতিক সংগঠন বিষয়শ্রেণী:প্যারিস ভিত্তিক সংগঠন বিষয়শ্রেণী:আন্তর্জাতিক বৈজ্ঞানিক সংস্থা
ভাঙ্গাইচুংপাও রেলওয়ে স্টেশন (পূর্ব নাম ধোলাখাল) হল মণিপুরের তামেংলং জেলার একটি নতুন চালু হওয়া রেলওয়ে স্টেশন। এর কোড VNGP । এটি ভাঙ্গাইচুনপাও শহরে পরিসেবা প্রদান করে। স্টেশনটি দুটি প্ল্যাটফর্ম নিয়ে গঠিত। এই স্টেশনটি এখন যাত্রীবাহী ট্রেনের জন্য উন্মুক্ত এবং 55665/66 সিচার জিরিবাম যাত্রীবাহী ট্রেনটি 28 মে 2017 থেকে ভাঙ্গাইচুংপাও পর্যন্ত বাড়ানো হয়েছে এবং এখন 55665/66 শিলচর ভাঙ্গাইচুংপাও যাত্রী হিসাবে নামকরণ করা হয়েছে।এই রেললাইনের কাজ ২০২১ সালের মধ্যে শেষ হবে বলে আশা করা হচ্ছে।Station foundation stone laid, Imphal one more step closer to see railway train   তথ্যসূত্র   বিষয়শ্রেণী:মণিপুরের রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের প্রস্তাবিত রেলওয়ে স্টেশন
রুট ১০৮ হলো মিসৌরির (দক্ষিণ-পূর্ব) বোথেলে অবস্থিত ৫.৭০৯ মাইল দীর্ঘ একটি মহাসড়ক। রাস্তাটির পূর্বপ্রান্ত আরকানসাস হাইওয়ে ৭৭ থেকে আরম্ভ হয়েছে। এলাকাটি আর্বার্ড শহর থেকে ছয় মাইল দক্ষিণে অবস্থিত।  রুট ১০৮ এর পশ্চিমপ্রান্ত অবস্থিত আর্বার্ড শহর থেকে দুই মাইল উত্তরে ইউএস ৪১২ তে। যদিও রাস্তাটিকে পূর্ব-পশ্চিমমূখী রাস্তা হিসেবে ধরা হয় তবে এর বেশীর ভাগ অংশই উত্তর-দক্ষিণমূখী । রাস্তাটিকে ১৯৩০ সালের দিকে নামকরণ করা হয় এবং ১৯৭২ সাল নাগাদ একে পূর্বদিকে বাড়ানো হয়।  রাস্তার বিবরণ রুট ১০৮ আরক্রোমার(ডানকিন  কাউন্টি) আরকানসাস স্টেট লাইনের অন্তর্গত হাইওয়ে ৭৭ থেকে আরম্ভ হয়েছে। আরকানসাস-মিসৌরি সীমান্ত থেকে রাস্তাটি উত্তরদিকে দুই-লেন বিশিষ্ট রাস্তা হিসেবে চলতে থাকে। তারপর আরক্রোমোর আবাসিক এলাকা এবং বাণিজ্যিক এলাকা শেষ করে কৃষিজমির পাশ দিয়ে চলতে থাকে। আরো কিছু কৃষিজমি পেরিয়ে রাস্তাটি আর্বার্ডের দক্ষিণপ্রান্তে পৌছিয়ে রুট ১৬৪ এর সাথে মিলিত হয়। এরপর দুটি রাস্তাই একসাথে আরো কৃষিজমি পেরিয়ে একটি কারখানার কাছে এসে আলাদা হয়ে চলতে শুরু করে। রুট ১৬৪ সোজা পূর্বদিকে চলে যায় যখন রুট ১০৮ উত্তরদিকে মোড় নিয়ে ইস্ট ফ্রিস্কো রোড এ পেীছায়। এখান থেকে রুট ১০৮ বাড়ি ঘর এবং কৃষিজমি পেরিয়ে এবং বাণিজ্যিক এলাকা অতিক্রম করে। অবশেষে রাস্তাটি আর্বার্ড ত্যাগ করে এর পূর্ব প্রান্তবিন্দু ইউএস ৪১২ এ এসে পৌছায়।  ২০১২ সালের মিসৌরি ডিপার্টমেন্ট অব ট্রান্সটোর্টেশানের(এমওডিওটি) হিসাব মতে, রাস্তাটি দিয়ে দৈনিক গড়ে ১০৫৭ টি যানবাহন চলাচল করে। অ্যাভারেজ অ্যানুয়াল ডেইলি ট্রাফিক(এএডিটি) সূচক ব্যবহার করে যানবাহনের এই হিসাবটি করা হয়।  ইতিহাস ১৯৩০ সালে স্টেট লাইন থেকে রুট ২৫ পর্যন্ত রুট ১০৮ এর যাত্রা শুরু। শুরু থেকে রাস্তাটি আধাপাঁকা সড়ক হিসেবে বিদ্যমান ছিল। তিন বছর পর রুট ওয়াই করা হয় রুট ১০৮ থেকে, যা কিনা আর্বার্ড থেকে ক্যারুথ এর মধ্যে বিস্তৃত ছিল। ১৯৩৬ সালে রাস্তাটিকে কনক্রিট দ্বারা পাঁকা করা হয়। তারপর ১৯৫৩ সালে রুট ২৫ কে পুনরায় রুট ১০৮ এবং ওয়াই এর সংযোগস্থলে  আর্বার্ড এর সাথে সংযুক্ত করা হয়। ১৯৫৬ সালে, রুট ১০৮ থেকে রুট এন পর্যন্ত বিস্তৃত রুট ওয়াইকে, রুট ১৬৪ নাম দিয়ে প্রতিস্থাপন করা হয়। পনের বছর পর, রুট ২৫ কে রুট ২৪৬ থেকে আর্বার্ড বরাবর ঘুরিয়ে দেয়া হয়, ফলে রাস্তাটি রুট ১০৮ এর অংশে পরিনত হয়। অবশেষে ১৯৮৩ সালে, কেন্ট থেকে স্টেট লাইন বরাবর ইউএস ৪১২ কে রুট ২৫ এর সাথে প্রতিস্থাপন করা হয়।  মূখ্য অংশবিশেষ  তথ্যসূত্র  বিষয়শ্রেণী:মিসৌরি অঙ্গরাজ্যের মাহসড়ক
ডান|থাম্ব| ২৯ মার্চ, ২০০৪ এ ধূমপান নিষেধাজ্ঞা কার্যকর হওয়ার আগে একটি আইরিশ পাবে তামাকের ধোঁয়া নিষ্ক্রিয় ধূমপান বা পরোক্ষ ধূমপান হল তামাকের ধোঁয়া পান করা, উদ্দেশ্যযুক্ত "সক্রিয়" ধূমপায়ী ছাড়া অন্য ব্যক্তিদের দ্বারা ধূমপায়ীর কাছাকাছি থেকে ধোঁয়া নিঃশ্বাসে নেওয়া। এটি ঘটে যখন তামাকের ধোঁয়া একটি পরিবেশে প্রবেশ করে, যার ফলে সেই পরিবেশের মধ্যে থাকা লোকজনের দ্বারা শ্বাস নেওয়া হয়। নিস্ক্রিয় তামাক ধোঁয়ার সেবনে বিভিন্ন তামাকজনিত রোগ, অক্ষমতা এবং মৃত্যু পর্যন্ত হতে পারে।  "There is sufficient evidence that involuntary smoking (exposure to secondhand or 'environmental' tobacco smoke) causes lung cancer in humans" নিস্ক্রিয় ধূমপানের স্বাস্থ্য ঝুঁকি বৈজ্ঞানিক ঐক্যমতের বিষয়।  রেস্তোরাঁ, বার এবং নৈশক্লাবের পাশাপাশি কিছু উন্মুক্ত জনসমাগমসহ কর্মক্ষেত্র এবং অন্তরঙ্গন জনসমাগমে ধূমপান-মুক্ত আইনের জন্য এই ঝুঁকিগুলি একটি প্রধান প্রেরণা।   তামাকজাত দ্রব্যের ক্ষতি এবং নিয়ন্ত্রণ নিয়ে বিতর্কে নিস্ক্রিয় ধূমপানের উদ্বেগগুলি একটি কেন্দ্রীয় ভূমিকা পালন করেছে। ১৯৭০-এর দশকের গোড়ার দিকে, তামাক শিল্প তার ব্যবসায়িক স্বার্থের জন্য একটি গুরুতর হুমকি হিসাবে নিস্ক্রিয় ধূমপানের উপর জনসাধারণের উদ্বেগ দেখেছে।  তামাকজাত দ্রব্যের কঠোর নিয়ন্ত্রণের জন্য পথপ্রদর্শকদের ক্ষতিকে অনুপ্রেরণামূলক হিসাবে বিবেচনা করা হয়েছিল। ১৯৮০-এর দশকের গোড়ার দিকে নিস্ক্রিয় ধূমপানের ক্ষতি সম্পর্কে শিল্পের সচেতনতা সত্ত্বেও, তামাক শিল্প তাদের পণ্যের নিয়ন্ত্রণ বন্ধ করার উদ্দেশ্যে একটি বৈজ্ঞানিক বিতর্কের সমন্বয় সাধন করেছিল।     আরো দেখুন    তামাকের স্বাস্থ্যগত প্রভাব  তৃতীয় হস্তে ধোঁয়া  তামাক নিয়ন্ত্রণ   তথ্যসূত্র   বিষয়শ্রেণী:স্বাস্থ্যের উপর তামাকের প্রভাব বিষয়শ্রেণী:বায়ু দূষণ বিষয়শ্রেণী:ধূমপান বিষয়শ্রেণী:অপর্যালোচিত অনুবাদসহ পাতা
সিটি অ্যান্ড সাউথ লন্ডন রেলওয়ে (সিএন্ডএসএলআর) বিশ্বের প্রথম সফল গভীর-স্তরের ভূগর্ভস্থ "টিউব" রেলপথ, এবং বৈদ্যুতিক ট্র্যাকশন ব্যবহার করা প্রথম প্রধান রেলপথ ছিল। রেলপথটি মূলত কেবল-হলড ট্রেনের উদ্দেশ্যে ছিল, কিন্তু নির্মাণের সময় তারের ঠিকাদারের দেউলিয়া হওয়ার কারণে, বৈদ্যুতিক লোকোমোটিভ ব্যবহার করে বৈদ্যুতিক ট্র্যাকশনের একটি ব্যবস্থা—সেই সময়ে একটি পরীক্ষামূলক প্রযুক্তি—বেছে নেওয়া হয়েছিল।  ১৮৯০ সালে যখন খোলা হয়েছিল, লাইনটিতে ছয়টি স্টেশন ছিল এবং টেমস নদীর তলদেশ দিয়ে যাওয়া লন্ডন সিটি ও স্টকওয়েলের মধ্যকার এক জোড়া সুড়ঙ্গের মধ্যদিয়ে ৩.২ মাইল (৫.১ কিমি)লাইনের দৈর্ঘ্য প্রদত্ত দূরত্ব থেকে গণনা করা হয়েছে চলেছিল। সুড়ঙ্গের ব্যাস ট্রেনের আকারকে সীমাবদ্ধ করেছিল, এবং তাদের উচ্চ-ব্যাকযুক্ত আসন সহ ছোট গাড়িগুলির ডাকনাম প্যাডেড সেল। রেলপথটি উত্তর ও দক্ষিণে বেশ কয়েকবার প্রসারিত হয়েছিল, অবশেষে উত্তর লন্ডনের ক্যামডেন টাউন থেকে দক্ষিণ লন্ডনের মর্ডেন পর্যন্ত ১৩.৫ মাইল (২১.৭ কিমি) দূরত্বে ২২ টি স্টেশনে পরিষেবা প্রদান করেছিল।   টীকা ও তথ্যসূত্র   টীকা    তথ্যসূত্র   বিষয়শ্রেণী:লন্ডন শহরের পরিবহন বিষয়শ্রেণী:লন্ডন বরো অব সাউথওয়ার্কের পরিবহন বিষয়শ্রেণী:লন্ডন বরো অব ইসলিংটনের পরিবহন বিষয়শ্রেণী:লন্ডন বরো অব ক্যামডেনের পরিবহন বিষয়শ্রেণী:লন্ডন বরো অব ল্যাম্বেথের পরিবহন বিষয়শ্রেণী:লন্ডন বরো অব ওয়ান্ডসওয়ার্থের পরিবহন বিষয়শ্রেণী:লন্ডন বরো অব মার্টনের পরিবহন বিষয়শ্রেণী:লন্ডন আন্ডারগ্রাউন্ডের পূর্বসূরি কোম্পানি বিষয়শ্রেণী:লন্ডনের শহরের ইতিহাস বিষয়শ্রেণী:লন্ডন বরো অব সাউথওয়ার্কের ইতিহাস বিষয়শ্রেণী:লন্ডন বরো অব ইসলিংটনের ইতিহাস বিষয়শ্রেণী:লন্ডন বরো অব ক্যামডেনের ইতিহাস বিষয়শ্রেণী:লন্ডন বরো অব ল্যাম্বেথের ইতিহাস বিষয়শ্রেণী:লন্ডন বরো অব ওয়ান্ডসওয়ার্থের ইতিহাস বিষয়শ্রেণী:লন্ডন বরো অব মার্টনের ইতিহাস বিষয়শ্রেণী:১৮৯০-এ চালু রেলপথ বিষয়শ্রেণী:১৮৮৪-এ প্রতিষ্ঠিত রেলওয়ে কোম্পানি বিষয়শ্রেণী:১৯৩৩-এ বিলুপ্ত রেলওয়ে কোম্পানি বিষয়শ্রেণী:আন্ডারগ্রাউন্ড ইলেকট্রিক রেলওয়ে কোম্পানি অব লন্ডন বিষয়শ্রেণী:রোলিং স্টক উদ্ভাবন
পোলীয় অলিম্পিক কমিটি (; এছাড়াও সংক্ষেপে আইওসি কোড পিওএল দ্বারা পরিচিত) হলো পোল্যান্ডের জাতীয় অলিম্পিক কমিটি। এই সংস্থাটির ১৯১৯ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পোল্যান্ডের ওয়ারশে অবস্থিত।  বর্তমানে পোলীয় অলিম্পিক কমিটির সভাপতির দায়িত্ব পালন করছেন রাদোস্লাভ পিসিয়েভিচ, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারেক পালুস।  ইতিহাস ১৯১৯ সালে পোল্যান্ডের বহু-ক্রীড়ার সর্বোচ্চ সংস্থা হিসেবে পোলীয় অলিম্পিক কমিটি প্রতিষ্ঠিত হয়েছে। রাজপুত্র লুবোমিরস্কি স্তেফান এই সংস্থার প্রথম সভাপতির দায়িত্ব পালন করেছেন, যিনি ১৯১৯ হতে ১৯২১ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই পোল্যান্ড ১৯১২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে পোল্যান্ড  তথ্যসূত্র  বহিঃসংযোগ     এএনওসিতে পোলীয় অলিম্পিক কমিটি   অলিম্পিডিয়ায় পোলীয় অলিম্পিক কমিটি   অলিম্পিক.কমে পোলীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে পোল্যান্ড বিষয়শ্রেণী:পোল্যান্ডের ক্রীড়া পরিচালনা পরিষদ বিষয়শ্রেণী:১৯১৯-এ পোল্যান্ডে প্রতিষ্ঠিত বিষয়শ্রেণী:১৯১৯-এ প্রতিষ্ঠিত ক্রীড়া সংস্থা
গোলিবাজে বা গোলি ভাজি ( টুলুতে ) অথবা ম্যাঙ্গালোর বাজ্জি ( কন্নড় ভাষায়) হল একটি ভারতীয় তেলে ভাজা খাবার যা বিভিন্ন ময়দা এবং দই দিয়ে তৈরি হয়। টুলু নাড়ু অঞ্চলে এই খাবারটি গোলি বাজে নামে পরিচিত। এই খাবারের আরেকটি পরিচিত নাম হল ম্যাঙ্গালোর বাজ্জি। এটি অন্ধ্রপ্রদেশ, তেলেঙ্গানা এবং মহীশূর অঞ্চলে বোন্ডা/বাজ্জি নামে ব্যাপকভাবে বিখ্যাত।   ম্যাঙ্গালোর বাজ্জি দক্ষিন ভারতের একটি বিশিষ্ট জলখাবার।   উপাদান  বাম|থাম্ব ম্যাঙ্গালোর বাজ্জি প্রস্তুত করার জন্য সবচেয়ে জরুরী হল ব্যাটার বা মিশ্রণ তৈরী করা যার উপর ভিত্তি করে সম্পূর্ণ রান্নাটি প্রস্তুত হয়। অঞ্চলভেদে ম্যাঙ্গালোর বাজ্জি তৈরিতে বিবিধ উপাদান ব্যবহার হয় তবে এই রান্নায় ব্যবহৃত প্রধান প্রাথমিক উপাদানগুলির মধ্যে রয়েছে ময়দা, দই, বেসন, পিঁয়াজ, চালের গুড়া, ধনে পাতা, নারকেল, জিরা, কাঁচা মরিচ, কারি পাতা এবং লবণ । এই উপাদানগুলি দিয়ে একটি আঠালো মিশ্রণ তৈরি করা হয়। মিশ্রণটি ঠিকঠাক প্রস্তুত করার জন্য প্রত্যেক উপাদানকে পুঙ্খানুপুঙ্খভাবে মিশ্রিত করতে হয়। মিশ্রণটি প্রস্তুত হলে তার থেকে ছোট ছোট বলের আকারের মত বড়া তৈরী  করা হয়। সেই বড়াগুলি তেলে ছেঁকে ভাজা হয়। ভাজার জন্য বিশেষত নারকেল তেল ব্যবহার করা হয়। এটি প্রধানত চাটনির সাথে পরিবেশন করা হয়। চাটনি প্রধানত নারকেল বা ধনে পাতা দিয়ে তৈরী করা হয়।   পরিবেশন  থাম্ব| নারকেলের চাটনির সাথে ম্যাঙ্গালোর বাজ্জি এই পদটি সাধারণত নারকেল চাটনির সাথে গরম গরম পরিবেশন করা হয়। ম্যাঙ্গালোর বাজ্জি ও নারকেল চাটনি দক্ষিণ ভারতের বিভিন্ন অঞ্চলের একটি জনপ্রিয় পদ।   তথ্যসূত্র   বিষয়শ্রেণী:ভারতীয় হালকা জলখাবার বিষয়শ্রেণী:কর্ণাটকের রন্ধনশৈলী
এ কে এম মোস্তাফিজুর রহমান (জন্ম: ৩ জানুয়ারি ১৯৬১) বাংলাদেশী রাজনীতিবিদ এবং কুড়িগ্রাম-১ আসনের সাবেক সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হয়েছিলেন। তিনি ২০২৪ সালে দ্বাদশ জাতীয় সংসদ নির্বাচনে পুনঃ নির্বাচিত হয়েছিলেন।   জন্ম ও শিক্ষাজীবন  এ কে এম মোস্তাফিজুর রহমানের পৈতৃক বাড়ি কুড়িগ্রাম জেলার ভুরুঙ্গামারী উপজেলার দেওয়ানের খামার গ্রামে। তিনি এইচএসসি পাশ করেছেন।   কর্মজীবন  পেশায় ব্যবসায়ী এ কে এম মোস্তাফিজুর রহমান রাজনীতির সঙ্গে সক্রিয় ভাবে যুক্ত আছেন। তিনি পাঁচবার সংসদ সদস্য নির্বাচিত হয়েছেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র    বহিঃসংযোগ   ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য
দিনাজপুর পল্লী বিদ্যুৎ সমিতি-২ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। দিনাজপুর পল্লী বিদ্যুৎ সমিতি-২ রংপুর বিভাগের দিনাজপুর জেলায় ৩টি জোনাল অফিস, ৩টি সাব-জোনাল অফিস, ১টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। দিনাজপুর পল্লী বিদ্যুৎ সমিতি-২ প্রতিষ্ঠিত হয় ১৯৯৩ সালের ৪ এপ্রিল এবং বাণিজ্যিকভাবে বিদ্যুতায়িত হয় ১৯৯৪ সালের ৭ এপ্রিল।   ইতিহাস  দিনাজপুর পল্লী বিদ্যুৎ সমিতি-২ এর যাত্রা শুরু হয় ১৯৯৩ সালে। এ সমিতির অধীনে ৬টি উপজেলা, ৪০টি ইউনিয়ন ও ১১৬০টি গ্রাম রয়েছে। এর সদর দপ্তর দিনাজপুরের বিরামপুরে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  পার্বতীপুর জোনাল অফিস  ঘোড়াঘাট জোনাল অফিস  নবাবগঞ্জ জোনাল অফিস   সাব-জোনাল অফিসসমূহ   হিলি সাব-জোনাল অফিস  আমবাড়ী সাব-জোনাল অফিস  রানীগঞ্জ সাব-জোনাল অফিস   এরিয়া অফিসসমূহ   আফতাবগঞ্জ এরিয়া অফিস   গ্রাহক সংখ্যা  দিনাজপুর পল্লী বিদ্যুৎ সমিতি-২ এর প্রায় সাড়ে তিন লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ১৩৯৯ বর্গকিলোমিটার  সিষ্টেম লস: ৯.৯৬% (২০২২-২৩)  বকেয়া মাস: ০.৮৮ মাস (২০২২-২৩)  উপকেন্দ্র: ১১টি  সংযোগ প্রদানের হার: ১০০%   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
thumb|188px|একটি সাধারণ বৃক্ষদৃশ্য বৃক্ষদৃশ্য বা রূপরেখা দৃশ্য বলতে এক ধরনের চিত্রিত নিয়ন্ত্রণ উপাদানকে বোঝায় যেটি তথ্যকে একটি উঁচু-নিচু মর্যাদাক্রমে উপস্থাপন করে। প্রতিটি পদের (যাকে প্রায়শ শাখা বা গ্রন্থি বলা হয়) কয়েকটি উপপদ থাকতে পারে। এ ব্যাপারটিকে প্রায়শ তালিকার ভেতরে অবচ্ছেদনের মাধ্যমে প্রত্যক্ষীকরণ করা হয়ে থাকে। একে ইংরেজিতে "ট্রি ভিউ" (Tree view) বা "আউটলাইন ভিউ" (Outline view) বলা হয়।   একটি পদকে সম্প্রসারিত করে সম্ভাব্য বিদ্যমান উপপদগুলিকে উন্মোচন করা যেতে পারে এবং সেটিকে গুটিয়ে নিয়ে উপপদগুলিকে লুকিয়ে রাখা যেতে পারে।   বৃক্ষদৃশ্যগুলিকে প্রায়শই কোনও পরিগণক পরিচালক ব্যবস্থার (কম্পিউটার অপারেটিং সিস্টেম) চিত্রিত ব্যবহারকারী আন্তঃক্রিয়াতলে (গ্রাফিক্যাল ইউজার ইন্টারফেস) নথিপত্র ব্যবস্থাপক (ফাইল ম্যানেজার) অ্যাপ্লিকেশনগুলিতে দেখতে পাওয়া যায়, যার সাহায্যে ব্যবহারকারী যন্ত্রটির নথিপত্র ব্যবস্থার (ফাইল সিস্টেম) নথিপত্রাধারগুলি (ডিরেক্টরি) পরিভ্রমণ করে দেখতে পারেন। এছাড়া বৃক্ষদৃশ্যের সাহায্যে উঁচু-নিচু মর্যাদাক্রমে সাজানো উপাত্ত, যেমন এক্সএমএল নথি উপস্থাপন করা হতে পারে।   সম্প্রসারিত বৃক্ষদৃশ্য রূপরেখা প্রস্তুতকারক অ্যাপ্লিকেশনগুলির একটি কেন্দ্রীয় উপাংশ, যেখানে প্রতিটি গ্রন্থি একটি সম্পাদনাযোগ্য পাঠ্য দিয়ে গঠিত।     আরও দেখুন  ডিরেক্টরি (ফাইল সিস্টেম) (নথিপত্রাধার) - বৃক্ষদৃশ্যের একটি উদাহরণ   নথিপত্র ব্যবস্থাপক বা ফাইল ম্যানেজার  বংশোদ্ভব সফটওয়্যার   বহিঃসংযোগ  বিশুদ্ধ এইচটিএমএল+সিএসএস-এ বৃক্ষদৃশ্য  জিটিকে+এপিআইয়ে বৃক্ষদৃশ্য   উইন৩২ এপিআইয়ে বৃক্ষদৃশ্য নিয়ন্ত্রণ  ইয়াহু! ব্যবহারকারী আন্তঃক্রিয়াতল লাইব্রেরি   বিষয়শ্রেণী:চিত্রিত নিয়ন্ত্রণ উপাদান
স্লুয়াভোমির কনরাদ পেস্কো (; জন্ম: ১৯ ফেব্রুয়ারি ১৯৮৫) হলেন পোল্যান্ডের একজন পেশাদার ফুটবলার, যিনি পোলিশ ক্লাব লেশিয়া দানস্ক এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।  সম্মাননা উইসলা পোয়স্ক  পোলিশ কাপ: ২০০৫–০৬  পোলিশ সুপারকাপ: ২০০৬  লেখ পোজনান  একস্ত্রাকলাশা: ২০০৯–১০  পোলিশ কাপ: ২০০৮–০৯  পোলিশ সুপারকাপ: ২০০৯  তথ্যসূত্র  বহিঃসংযোগ Official club profile     বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:লেক পজন্যান খেলোয়াড় বিষয়শ্রেণী:পোলীয় ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:একস্ত্রাক্লাসার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:পোলীয় প্রবাসী ফুটবলার বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:১. ফুটবল ক্লাব কলনের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:লেখিয়া গদাইস্কের খেলোয়াড়
রত্নগিরি-সিন্ধুদুর্গ লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি রত্নগিরি জেলা এবং সিন্ধুদুর্গ জেলায় প্রাসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রত্নগিরি-সিন্ধুদুর্গ লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    চিপলুন বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।    রত্নগিরি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।    রাজাপুর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।   কঙ্গাভলি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সিন্ধুদুর্গ জেলায় অবস্থিত।    কুন্দল বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সিন্ধুদুর্গ জেলায় অবস্থিত।    সাওয়ান্তওয়াড়ি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সিন্ধুদুর্গ জেলায় অবস্থিত।   রত্নগিরি-সিন্ধুদূর্গ লোকসভা কেন্দ্র বিজয়ী বর্তমান ও প্রাক্তন সংসদ   রত্নগিরি-সিন্ধুদুর্গ লোকসভা কেন্দ্র বিজয়ী বর্তমান সংসদ শিব সেনা দলের সদস্য বিনায়ক রাউত এবং যিনি গত দুই বারের সংসদ (২০১৪  ও ২০১৯)।  তথ্যসূত্র   আরও পড়ুন  সাঙ্গলি লোকসভা কেন্দ্র  সাতারা লোকসভা কেন্দ্র  বহিঃসংযোগ রত্নগিরি-সিন্ধুদূর্গ লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:রত্নগিরি জেলা বিষয়শ্রেণী:সিন্ধুদুর্গ জেলা
alt=বিভিন্ন ফন্টে বিভিন্ন আকৃতির তিন|থাম্ব|261x261পিক্সেল|বিভিন্ন ফন্টে বিভিন্ন আকৃতির তিন ৩ (তিন) হলো একাধারে একটি সংখ্যা এবং অঙ্ক। এটি ২ এর পরবর্তী ও ৪ এর পূর্ববর্তী স্বাভাবিক সংখ্যা। এটি ক্ষুদ্রতম মৌলিক সংখ্যা এবং একমাত্র সংখ্যা যার পরের সংখ্যাটি একটি পূর্ণবর্গ সংখ্যা। অনেক সমাজে এর ধর্মীয় ও সাংস্কৃতিক গুরুত্ব রয়েছে।     আরবি অঙ্কের বিবর্তন  সংখ্যা ৩ বোঝাতে তিনটি দাগের ব্যবহার অনেক লিখন পদ্ধতিতে ঘটেছে, যার মধ্যে কিছু (যেমন রোমান এবং চীনা সংখ্যা) এখনও ব্যবহার করা হচ্ছে। এটি ব্রাহ্মিক (ভারতীয়) সংখ্যাসূচক স্বরলিপিতে ৩-এর মূল উপস্থাপনাও ছিল, এর প্রাচীনতম রূপগুলি উল্লম্বভাবে সারিবদ্ধ ছিল।  যাইহোক, গুপ্ত সাম্রাজ্যের সময় প্রতিটি দাগের একটি বক্ররেখা যোগ করে চিহ্নটি পরিবর্তন করা হয়েছিল। নাগরী লিপি দাগগুলিকে ঘড়ির কাঁটার দিকে ঘোরায়, তাই তারা অনুভূমিকভাবে উপস্থিত হয়, এবং প্রতিটি দাগ ডানদিকে একটি ছোট নিম্নমুখী স্ট্রোক দিয়ে শেষ করে। কার্সিভ স্ক্রিপ্টে, তিনটি স্ট্রোক শেষ পর্যন্ত একটি  অনুরূপ একটি গ্লিফ গঠনের জন্য সংযুক্ত ছিল যার নীচে একটি অতিরিক্ত স্ট্রোক ছিল: ३।  ভারতীয় অঙ্ক ৯ম শতাব্দীতে খিলাফতে ছড়িয়ে পড়ে। ১০ম শতকের দিকে খিলাফতের পশ্চিম অংশে, যেমন মাগরেব এবং আল-আন্দালুসে নীচের স্ট্রোকটি বাদ দেওয়া হয়েছিল, যখন আধুনিক পশ্চিমা 3 সহ ডিজিট চিহ্নগুলির একটি স্বতন্ত্র রূপ ("পশ্চিম আরবি") তৈরি হয়েছিল। বিপরীতে, পূর্ব আরবরা সেই স্ট্রোকটিকে ধরে রেখেছে এবং বড় করেছে, আধুনিক ("পূর্ব") আরবি ডিজিট "٣" পাওয়ার জন্য ডিজিটটিকে আরও একবার ঘোরানো হয়েছে। Georges Ifrah, The Universal History of Numbers: From Prehistory to the Invention of the Computer transl. David Bellos et al. London: The Harvill Press (1998): 393, Fig. 24.63   গণিত শাস্ত্রে  ৩ হলো:   দ্রুত হিসাব করার সময়  (৩.১৪১৫...) এবং  (২.৭১৮২৮...) এর স্থুলমান হিসেবে ব্যবহৃত হয়।  একটি সমতল ও একটি বৃত্ত সংজ্ঞায়িত করতে যে কয়টি অ-সরলরৈখিক বিন্দুর প্রয়োজন হয় তার সংখ্যা।  প্রথম বিজোড় মৌলিক সংখ্যা ও দ্বিতীয় ক্ষুদ্রতম মৌলিক সংখ্যা।  প্রথম ফার্মা সংখ্যা ।  প্রথম মার্জেন মৌলিক ।  দ্বিতীয় সোফি জার্মেইন মৌলিক।  দ্বিতীয় লুকাস মৌলিক।  দ্বিতীয় ত্রিভুজ সংখ্যা।  চতুর্থ ফিবোনাচ্চি সংখ্যা।  বহুভুজের সর্বনিম্ন বাহুসংখ্যা।   প্রাথমিক গণনা টেবিল  গুণন১২৩৪৫৬৭৮৯১০১১১২১৩১৪১৫১৬১৭১৮১৯২০২১২২২৩২৪২৫৫০১০০১০০০১০০০০৩৩৬৯১২১৫১৮২১২৪২৭৩০৩৩৩৬৩৯৪২৪৫৪৮৫১৫৪৫৭৬০৬৩৬৬৬৯৭২৭৫১৫০৩০০৩০০০৩০০০০  ভাগ  ১২৩৪৫৬৭৮৯১০১১১২১৩১৪১৫১৬১৭১৮১৯২০৩÷x৩১.৫১০.৭৫০.৬০.৫০.০.৩৭৫০.০.৩০.০.২৫০.০.২০.২০.১৮৭৫০.১০.১০.১০.১৫x÷৩০.০.১১.১.২২.২.৩৩.৩.৪৪.৪.৫৫.৫.৬৬.৬.  সূচকীকরণ১২৩৪৫৬৭৮৯১০১১১২১৩১৪১৫১৬১৭১৮১৯২০৩ ৩৯২৭৮১২৪৩৭২৯২১৮৭৬৫৬১১৯৬৮৩৫৯০৪৯১৭৭১৪৭৫৩১৪৪১১৫৯৪৩২৩৪৭৮২৯৬৯১৪৩৪৮৯০৭৪৩০৪৬৭২১১২৯১৪০১৬৩৩৮৭৪২০৪৮৯১১৬২২৬১৪৬৭৩৪৮৬৭৮৪৪০১১৮২৭৬৪১২৫২১৬৩৪৩৫১২৭২৯১০০০১৩৩১১৭২৮২১৯৭২৭৪৪৩৩৭৫৪০৯৬৪৯১৩৫৮৩২৬৮৫৯৮০০০   তথ্যসূত্র   বিষয়শ্রেণী:পূর্ণ সংখ্যা বিষয়শ্রেণী:৩ (সংখ্যা)